NUTS
Nomenklatura prostornih jedinica za statistiku (NUTS) (franc: Nomenclature des unités territoriales statistiques - ) je hijerarhijski sistem za identifikaciju i klasifikaciju prostornih jedinica za potrebe službene statistike u zemljama članicama Evropske unije. Ovaj sistem je 1980. godine razvio Evropski ured za statistiku u Luksemburgu, s ciljem uspoređivanja regija unutar Evrope. Ove teritorijalne jedinice su definirane čisto za statističke svrhe, te ne tvore nužno službene upravne jedinice. Često se grupiranjem određenih upravnih jedinica dobivaju NUTS regije, zbog broja stanovnika koji živi na području te regije.